Brahui - Wikipedia

# Brahui

### From Wikipedia

Brahui ili Brohi (Urdu: بروہی) su etnička grupa od oko 2,2 miliona ljudi od kojih većina živi u [[Kalat] u Pakistanu, ali koji se također u manjem broju mogu naći u susjednom Afganistanu i Iranu. Bliski su Baludžima s kojima su se miješali i čiju kulturu su većim dijelom preuzeli. U lingvističkom smislu govore Brahui jezikom, koji je sjeverni dravidski jezik, ali koji je zahvaljujući izolaciji od drugih dravidskih jezika preuzeo veći broj balučkih riječi, pa čak i brojeve. Ne postoji posebno brahui pismo; kao i Baludži, oni se koriste perzijsko-arapskim pismom. Brahui se govori u slijedećim oblastima: oblasti Merv u Turkmenistanu, provincijama Sindh, Zahedan i Zabol u Iranskom Baludžistanu, južnim dijelovima Afganistana, pakistanskom Baludžistanu i, većinski, u regiji Jhalawan.

## [uredi - уреди] Porijeklo, geografija i demografija

Postoje dvije glavne teorije o Brahuijima među naučnicima. Po jednoj oni predstavljaju ostatke drevnog elamo-dravidskog naroda koji je potekao od civilizacije doline Inda. Po drugoj teoriji oni predstavljaju doseljenika sa sjevera Indije, koji su tamo stigli prije najezde Arijaca, ili kasnije, ali prije dolaska Baludža. Kroz vijekove, zahvaljujući svom položaju, Brahui su se miješali s iranskim narodima isto kao i sa Sindhima i drugim grupama, te u kulturnom i drugom smislu više podsjećaju na svoje susjede nego dravidske narode u Indiji. Uz to, oni su gotovo u potpunosti muslimani, najčešće suniti.

Iako su im bili dominirali različiti napadači kroz historiju, uključujući Baludže, kanovi Kalata, porijeklom Brahui, postali su samostalnim vladarima te decenijama dominirali Baludžistanom, odbijajući Perzijance sve do dolaska Britanaca u 19. vijeku.

Brahui jezik se uglavnom govori u oblastima Kalata u pakistanskom Baludžistanu, iako postoji veliki broj ljudi koji govore tim jezikom u južnom Afganistanu i Iranskom Baludžistanu. To uključuje tri dijalekta - Sarawani (na sjeveru), Jhalawani (na jugoistoku) i Chaghi (na sjeverozapadu i zapadu). Prema istraživanjima tim jezikom govori 2,000.000 ljudi u Pakistanu (1998), 200.000 u Afganistanu i 10.000 u Iranu, odnosno 2,210.000 u svijetu. Zbog svoje izolacije, Brahui rječnik je samo 15% dravidski, dok ostatkom dominiraju perzo-arapske, balučke i indoarijske posuđenice, mada je gramatika i opća morfologija još uvijek dravidska. Brahui se uglavnom piše perzijsko-arapskim pismom te je čak razvijenao i latinično pismo za Brahuije. U Pakistanu se brahui uči na fakultetima.

## [uredi - уреди] Vanjski linkovi

- A website related to Brahuis by Shafique-Ur-Rehman
- [1]

| Ovaj članak o etničkoj grupi ili vezan uz etnologiju je članak u začetku. Možete pomoći Wikipediji tako da ga proširite.

Retrieved from "http://sh.wikipedia.org../../../b/r/a/Brahui.html"

Kategorije: Etnološki članci u začetku | Narodi | Pakistan | Afganistan | Iran

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- English
- Français
- ಕನ್ನಡ